Document ID: 32004D0695

ODLOČBA KOMISIJE
z dne 14. oktobra 2004
o seznamu programov za izkoreninjenje in spremljanje živalskih bolezni in seznamu programov pregledov, katerih namen je preprečevanje zoonoz, ki izpolnjujejo pogoje za finančni prispevek Skupnosti v letu 2005
(notificirano pod dokumentarno številko K(2004) 4010)
(2004/695/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Odločbe Sveta 90/424/EGS z dne 26. junija 1990 o odhodkih na področju veterine (1), in zlasti členov 24(5) in 32 Odločbe,
ob upoštevanju naslednjega:
(1)
Nekatere države članice so Komisiji predložile programe za izkoreninjenje in spremljanje živalskih bolezni, za katere želijo prejeti finančni prispevek Skupnosti.
(2)
V skladu z Uredbo Sveta (ES) št. 1258/1999 z dne 17. maja 1999 o financiranju skupne kmetijske politike (2), se programe za izkoreninjenje in spremljanje živalskih bolezni financira iz jamstvenega oddelka Evropskega kmetijskega usmerjevalnega in jamstvenega sklada. Za namene finančnega nadzora se uporabljata člena 8 in 9 te uredbe.
(3)
Pri pripravi seznama programov za izkoreninjenje in spremljanje živalskih bolezni, ki izpolnjujejo pogoje za finančni prispevek Skupnosti za leto 2005, in predlagane stopnje in zneska prispevka za vsak program se mora upoštevati, ali je program v interesu Skupnosti in obseg razpoložljivih odobrenih proračunskih sredstev.
(4)
Pri pripravi seznama programov za izkoreninjenje in spremljanje živalskih bolezni, ki izpolnjujejo pogoje za finančni prispevek Skupnosti za leto 2005, in predlagane stopnje in zneska prispevka za vsak program se mora upoštevati, ali je program v interesu Skupnosti in obseg razpoložljivih odobrenih proračunskih sredstev.
(5)
Komisija je vsak predloženi program preučila tako iz veterinarskega kot finančnega vidika in je prepričana, da bi ti programi morali biti vključeni v sezname programov, ki izpolnjujejo pogoje za finančni prispevek Skupnosti v letu 2005.
(6)
Ukrepi, predvideni s to odločbo, so v skladu z mnenjem Stalnega odbora za prehransko verigo in zdravstveno varstvo živali -
SPREJELA NASLEDNJO ODLOČBO:
Člen 1
1. Programi za izkoreninjenje in spremljanje živalskih bolezni, navedeni v Prilogi I, izpolnjujejo pogoje za finančni prispevek Skupnosti v letu 2005.
2. Za vsak program iz odstavka 1 sta predlagana stopnja in znesek finančnega prispevka Skupnosti določena v Prilogi I.
Člen 2
1. Programi pregledov, katerih namen je preprečevanje zoonoz, navedeni v Prilogi II, izpolnjujejo pogoje za finančni prispevek Skupnosti v letu 2005.
2. Za vsak program iz odstavka 1 sta predlagana stopnja in znesek finančnega prispevka Skupnosti določena v Prilogi II.
Člen 3
Ta odločba je naslovljena na države članice.
V Bruslju, 14. oktobra 2004

Labels: 0
15
6